**Ministru kabineta noteikumu “Grozījumi Ministru kabineta**

**2013.gada 24.septembra noteikumos Nr.903**

**”Valsts policijas maksas pakalpojumu cenrādis” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta izstrādes mērķis – nodrošināt Valsts policijas sniegto maksas pakalpojumu pieejamību ikvienai personai un palielināt Valsts policijas sniegto pakalpojumu klāstu. Risinājums – noteikts to personu loku, kurām piemērojami atvieglojumi no maksas par Valsts policijas sniegtajiem maksas pakalpojumiem, un ieviesti jauni Valsts policijas maksas pakalpojumi – lietas meklēšana arhīvā, personas datu aizklāšana (anonimizēšana), dokumenta cauršūšana, dokumenta atvasinājuma pareizības apliecināšana un dokumenta skenēšana.Projekts stāsies spēkā normatīvajos aktos noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Likuma “Par budžetu un finanšu vadību” 5. panta devītā daļa.2) Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Valsts policijas sniegto maksas pakalpojumu veidus un to cenrādi noteic Ministru kabineta 2013.gada 24.septembra noteikumi Nr.903 “Valsts policijas maksas pakalpojumu cenrādis” (turpmāk – MK noteikumi Nr.903).MK noteikumi Nr. 903 saistībā ar dokumenta atvasinājuma izgatavošanu noteic tādus Valsts policijas sniegto maksas pakalpojumu veidus kā kopēšana (melnbalta kopija uz Valsts policijas papīra, A4 formāta, vienpusēja, melnbalta kopija uz Valsts policijas papīra, A4 formāta, divpusēja, melnbalta kopija uz Valsts policijas papīra, A3 formāta, vienpusēja) un ieraksts matricā. Šī brīža normatīvajā regulējumā nav paredzēta maksa par dokumentu skenēšanu, neskatoties uz ko nereti Valsts policija pēc personas pieprasījuma tās pieprasītos lietas materiālus sagatavo skenētā veidā, piemērojot maksu par skenēšanu, kas noteikta Ministru kabineta 2006. gada 21. novembra noteikumos Nr. 940 “Noteikumi par informācijas sniegšanas maksas pakalpojumiem”. Ņemot vērā minēto un to, ka MK noteikumi Nr. 903 pašreiz neparedz maksu par dokumentu skenēšanu – pakalpojumu, ko Valsts policija, saņemot attiecīgu pieprasījumu, faktiski sniedz personai, projektā ir iekļauts jauns maksas pakalpojuma veids – dokumenta skenēšana. Pašreiz izmaksas, kas Valsts policijai rodas, meklējot personas pieprasīto dokumentu arhīvā, aizklājot personas datus (anonimizējot tos), apliecinot dokumenta atvasinājuma pareizību un cauršujot dokumentu, ir iekļautas Valsts policijas sniegtā maksas pakalpojuma – kopēšana izcenojuma aprēķinā. Lai nodrošinātu, ka Valsts policijas sniegto maksas pakalpojumu izcenojumu veidojošās izmaksas ir saprotamas ikvienai personai, kas šādus pakalpojumus vēlas saņemt, projekts paredz no kopēšanas maksas pakalpojuma izcenojumu veidojošajām izmaksām atsevišķi izdalīt izmaksas par lietas meklēšanu arhīvā, personas datu aizklāšanu (anonimizēšanu), dokumenta atvasinājuma pareizības apliecināšanu un dokumentu cauršūšanu, paredzot tos kā jaunus maksas pakalpojumu veidus. Ja Valsts policijas sniegtais maksas pakalpojums sastāvēs no vairākiem maksas pakalpojumiem, tie tiks summēti.MK noteikumos Nr. 903 nav noteikta kārtība, kādā persona veic maksājumu, tādējādi projekts paredz, ka persona – pakalpojuma saņēmējs – par Valsts policijas sniegto maksas pakalpojumu norēķinās pirms tā saņemšanas, bet, ja ar pakalpojuma saņēmēju noslēgts Publisku izklaides un svētku pasākumu drošības likumā paredzētais līgums – saskaņā ar līguma nosacījumiem. Vienlaikus projekts paredz, ka maksājumu par pakalpojumu veic ar tāda maksājuma pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.Ja pēc pakalpojuma saņēmēja pieprasījuma Valsts policija dokumentu atvasinājumus pakalpojuma saņēmējam nosūtīs, izmantojot pasta pakalpojumus, atbilstoši projektā paredzētajam sniegto pakalpojumu cenai papildus tiks pieskaitīta maksa par pasta pakalpojumiem saskaņā ar pasta pakalpojumu tarifiem. MK noteikumos Nr. 903 nav noteikts to personu loks, kurām piemērojami atvieglojumi no maksas par Valsts policijas sniegtajiem maksas pakalpojumiem. Ņemot vērā minēto un ievērojot Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 14. un 17. punktā noteikto, lai nodrošinātu maksas pakalpojumu pieejamību sociāli mazaizsargātākajām personu grupām, projekts paredz noteikt to personu loku, kurām Valsts policija maksas apmēru par atsevišķiem Valsts policijas sniegtajiem pakalpojumiem samazina par 50 procentiem.Atbilstoši projektā paredzētajam Valsts policija maksas apmēru par dokumenta atvasinājuma izgatavošanu (dokumenta kopēšanu) un ar to saistītajiem pakalpojumiem (lietas meklēšanu arhīvā, personas datu aizklāšanu (anonimizēšanu), dokumenta cauršūšanu, dokumenta atvasinājuma pareizības apliecināšanu, dokumentu ierakstīšanu datu nesējā, dokumentu skenēšanu) samazinās par 50 procentiem, ja, uzrādot attiecīgo statusu vai faktu apliecinoša dokumenta oriģinālu vai pieprasījumā norādot attiecīgā statusa vai fakta apliecinoša dokumenta reģistrācijas numuru, izdevēju un datumu, pakalpojumu pieprasīs:1) persona, kura normatīvajos aktos noteiktajā kārtībā atzīta par trūcīgu,2) pensionārs, kura pensijas apmērs nepārsniedz valstī noteikto minimālo darba algu,3) politiski represēta persona;4) persona ar invaliditāti.  Ņemot vērā minēto, lai saņemtu Valsts policijas sniegtā pakalpojuma maksas samazinājumu, par trūcīgu atzītai personai būs jāuzrāda izziņa par atbilstību trūcīgas ģimenes (personas) statusam, pensionāram, kura pensijas apmērs nepārsniedz valstī noteikto minimālo darba algu, – izziņa par pensijas apmēru, savukārt politiski represētai personai un personai ar invaliditāti – attiecīgo statusu apliecinošs dokuments, proti, apliecība (politiski represētās personas apliecība vai invaliditātes apliecība).Lai Valsts policijas sniegtā pakalpojuma maksas samazinājumu saņemtu persona, kura pieprasījumu sniegt maksas pakalpojumu Valsts policijai nosūtīs elektroniski vai rakstveidā, izmantojot pasta pakalpojumus, tai pieprasījumā būs jānorāda attiecīgā statusa vai fakta apliecinoša dokumenta reģistrācijas numurs, izdevējs un datums.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz personām, kuras pieprasīs Valsts policijas sniegtos maksas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās maksas pakalpojumu cenas būtiski neietekmēs pakalpojumu pieejamību sabiedrībai, turklāt projektā paredzēti atvieglojumi noteiktām sabiedrības mērķa grupām, kurām to statusa dēļ tiks piemērota samazināta maksa par Valsts policijas sniegtajiem maksas pakalpojumiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 815 446 | 0 | 815 446 | 0 | 815 446 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 815 446 | 0 | 815 446 | 0 | 815 446 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 815 446 | 0 | 815 446 | 0 | 815 446 | 0 | 0 |
| 2.1. valsts pamatbudžets | 815 446 | 0 | 815 446 | 0 | 815 446 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 6.1. Detalizēts ieņēmumu aprēķins Precizēts plānoto pakalpojumu skaits, bet izmaiņas ieņēmumos nav plānotas.

|  |  |  |  |
| --- | --- | --- | --- |
| Maksas pakalpojuma Nr.p.k. saskaņā ar "Valsts policijas sniegto maksas pakalpojumu cenrādi" | Esošais maksas pakalpojumu plāns | Prognozētais pakalpojumu skaits, ņemot vērā faktisko un prognozējamo izpildi | Izmaiņas maksas pakalpojumu plānā |
| esošā redakcija | jaunā redakcija | skaits | summa | skaits | summa | skaits | summa |
|   | 10.1.  |  -  |  -  | 14 245 | 30 342 | 14 245 | 30 342 |
|   | 10.2. |  -  |  -  | 19 275 | 1 542 | 19 275 | 1 542 |
| 10.1. | 10.3.1. |  14 300  |  26 312  | 14 300 | 6 864 | 0 | -19 448 |
| 10.2. | 10.3.2. |  9 120  |  33 288  | 8 592 | 8 248 | -528 | -25 040 |
| 10.3. | 10.3.3. |  570  |  2 115  | 450 | 441 | -120 | -1 674 |
|   | 10.4. |  -  |  -  | 3 238 | 2 299 | 3 238 | 2 299 |
|   | 10.5. |  -  |  -  | 3 638 | 12 988 | 3 638 | 12 988 |
| 10.4. | 10.6. |  270  |  4 906  | 400 | 1 800 | 130 | -3 106 |
|   | 10.7. |  -  |  -  | 4 193 | 2 097 | 4 193 | 2 097 |
| **KOPĀ** | **×** | **66 621** | **×** | **66 621** | **×** | **0** |

Detalizēts plānoto ieņēmumu aprēķins pa pakalpojumu veidiem atspoguļots 1.pielikumā.6.2. Detalizēts izdevumu aprēķins.Detalizēts izdevumu aprēķins atspoguļots 2.pielikumā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, publicējot paziņojumu par līdzdalības procesu Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekts pirms izsludināšanas Valsts sekretāru sanāksmē tiks ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, lūdzot rakstveidā sniegt priekšlikumus par projektu līdz 2019. gada \_\_\_\_\_\_\_\_\_\_\_\_\_.Pēc izsludināšanas Valsts sekretāru sanāksmē projekts sabiedrībai būs pieejams Ministru kabineta tīmekļvietnē [www.mk.gov.lv](http://www.mk.gov.lv).  |
| 3. | Sabiedrības līdzdalības rezultāti | Tiks aizpildīts atbilstoši sabiedrības līdzdalības rezultātiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus; papildu cilvēkresursi nav nepieciešami.Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav |

|  |  |
| --- | --- |
| Iekšlietu ministrs | Sandis Ģirģens |
| Vīza: valsts sekretārs | Dimitrijs Trofimovs |

Žakaite, 67829546

solvita.zakaite@vp.gov.lv

Dzene, 67075548

ilze.dzene@vp.gov.lv